2019. gada 17. decembrī Noteikumi Nr. 675

Rīgā (prot. Nr. 59 50. §)

**Grozījumi Ministru kabineta 2013. gada 3. janvāra noteikumos Nr. 17 "Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai"**

Izdoti saskaņā ar Pievienotās vērtības nodokļa likuma

40. panta astoto daļu, 45. panta sesto daļu,

46. panta otro daļu, 49. panta ceturto daļu,

51. panta otro daļu, 52. panta pirmās daļas

3. punkta "a" apakšpunktu, 52. panta ceturto daļu,

65. panta trešo daļu, 66. panta astoto daļu,

72. panta otro daļu, 85. panta astotās daļas

1. un 3. punktu, 107. pantu, 117. panta devīto daļu,

129. panta vienpadsmito daļu, 134. panta ceturto daļu,

138. panta divdesmit trešo daļu, 140.1 panta četrpadsmitās daļas

1., 2. un 3. punktu, 143.4 panta piekto daļu

 un 144. panta piekto daļu

1. Izdarīt Ministru kabineta 2013. gada 3. janvāra noteikumos Nr. 17 "Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai" (Latvijas Vēstnesis, 2013, 14., 107., 208., 250. nr.; 2014, 185. nr.; 2016, 29. nr.; 2017, 228. nr.; 2019, 133. nr.) šādus grozījumus:

* 1. svītrot 1.34. apakšpunktu;
	2. papildināt noteikumus ar 22.1 punktu šādā redakcijā:

"22.1 Likuma 52. panta pirmās daļas 3. un 4. punktu piemēro arī tad, ja medicīnas pakalpojums tiek sniegts citas ārstniecības iestādes pacientam, pamatojoties uz rakstveida vienošanos, kas noslēgta starp ārstniecības iestādēm.";

1.3. svītrot 23. punktu;

1.4. papildināt noteikumus ar 152.1.1 apakšpunktu šādā redakcijā:

"152.1.1 ja, pārreģistrējot nekustamo īpašumu, nekustamā īpašuma izmantošanas proporcija ar nodokli apliekamiem un neapliekamiem darījumiem, kas bija norādīta, reģistrējot nekustamo īpašumu Valsts ieņēmumu dienestā, mainās, faktiski atskaitītā priekšnodokļa daļu (P1fakt.) aprēķina, izmantojot šo noteikumu 152.1. apakšpunktā norādīto formulu, kur N1atsk. ir no valsts budžeta faktiski atskaitītā priekšnodokļa summa;".

2. Noteikumi stājas spēkā 2020. gada 1. janvārī.

Ministru prezidents A. K. Kariņš

Finanšu ministrs J. Reirs